Lyngen har siden årtusenskiftet slitt med fraflytting, og i perioden 2010 til 2015 var de på tredjeplass over norske kommuner med størst fraflytting (nettoflytting). Men det pågår fremdeles bureising og nyrydding i området, der flere gårdsbruk har styrket driftsgrunnlaget sitt. Så sent som i 2011 gikk 11 bønder sammen om et større nydyrkningsfelt, der hver fikk tildelt 50 dekar i slengen til en pris av 400 kr pr dekar.